./data/phi0914/phi00131/phi0914.phi00131.perseus-lat1.xml
Titus Livius (Livy)
Aemilius trium consensu, minimus natu, audita obsidione Abydenorum ad       Philippum venit  qui questus Attalo Rhodiisque arma illata,  et quod tum maxime Abydum oppugnaret,       cum rex ab Attalo et Rhodiis ultro se bello lacessitum diceret, ‘num  Abydeni quoque’  inquit ‘ultro tibi       intulerunt arma?’ insueto vera audire ferocior oratio visa est, quam quae       habenda apud regem esset  ‘aetas’ inquit ‘et forma et super omnia Romanum nomen       te ferociorem facit   ego autem primum velim       vos foederum memores servare mecum pacem; sin bello lacessitis, mihi quoque       animos facere et regnum et Macedonum nomen haud minus quam Romanum nobile       sentietis   ’ ita dimisso legato Philippus       auro, argento quaeque coacervata erant acceptis hominum praedam omnem amisit             tanta enim rabies multitudinem invasit, ut       repente, proditos rati qui pugnantes mortem occubuissent periuriumque alius alii       exprobrantes et sacerdotibus maxime, qui, quos ad mortem devovissent, eorum       deditionem vivorum hosti fecissent,  repente omnes ad caedem coniugum       liberorumque discurrerent seque ipsi per omnes vias leti interficerent        obstupefactus  eo furore rex suppressit impetum militum et triduum se ad moriendum       Abydenis dare dixit   quo spatio plura facinora       in se victi ediderunt, quam infesti edidissent victores, nec, nisi quem vincula       aut alia necessitas mori prohibuit, quisquam vivus in potestatem venit        Philippus imposito Abydi praesidio in regnum rediit   cum velut Sagunti excidium Hannibali, sic Philippo Abydenorum clades       ad Romanum bellum animos fecisset, nuntii occurrerunt consulem iam in Epiro esse       et Apolloniam terrestris copias, navalis Corcyram in hiberna deduxisse